**POROČILO O ERASMUS IZMENJAVI NA DUNAJU V POLETNEM SEMESTRU 2017**

Izmenjava mi je dala več, kot sem na začetku pričakovala – poleg visoko kakovostnega interaktivnega študija sem tudi ovrgla skepticizme glede izmenjave na bližnjem Dunaju, v katerega sem se praktično zaljubila. Vsa predavanja sem imela v angleščini, potekala so v manjših skupinah z do tridesetimi študenti in s profesorji, ki so se zelo trudili glede predavanja snovi na razumljiv, zanimiv in uporaben način, poleg tega pa so imeli do vseh študentov profesionalen, vendar bolj oseben odnos, kot sem ga navajena iz Slovenije. Posebej bi priporočala izbiro predmetov, ki jih poučuje prof. Lewis, ki je poskrbela za dobrodošlico na začetku in odgovore na vsa dodatna vprašanja.

Stroški so lahko primerljivi s Slovenijo, če se je na porabo bolj pozorno (vsekakor odpade pogosto kafetkanje, ki smo ga vajeni iz Ljubljane, saj je na Dunaju npr. cappuccino minimalno 2,80 €). Hrano se lahko kupuje v Hoferju, kjer so cene iste kot pri nas, Campus pa ima tudi svojo menzo s študentskimi cenami. Vse obroki so pod 5 €, vsakodnevno ponujajo več menijev, ki so predhodno tedensko znani.

Sama sem živela v Wihastovem študentskem domu, s katerim sem bila zelo zadovoljna. Za pridobitev mesta v študentskem domu je priporočljivo vložiti prošnje čim prej in potem biti kar vztrajno tečen, da dobiš mesto po zmerni ceni (cca. 250 €/mesec). Študent je bil 7-nadstropen, znotraj prenovljen; ima tudi TV sobo, skupno kuhinjo v zgornjem nadstropju, ki daje tudi možnost skupinskih druženj, fitnes, precej velik balkon na vrhu ipd.

Med študijem sem imela predavanja s študenti 2., 4. in 6. semestra, zato sem spoznala precej domačih študentov. Ker smo imeli z ostalimi Erasmus študenti precej individualno prilagojene urnike, priporočam udeležitev na Austrian Culture Course, ki poleg zanimivih vsebin ponuja tudi možnost druženja in spoznavanja mesta ter kulture. Nekaj obšolskih dejavnosti (joga, odbojka …) je bilo ponujenih, a se jih nisem udeležila.